EkBass/fiwiki-20250220-pages-articles huggingface dataset:
WWK Arena

WWK Arena eli Augsburg Arena on Saksan Augsburgissa sijaitseva jalkapallostadion. Se toimii FC Augsburgin kotistadionina. Stadion avattiin 26. heinäkuuta 2009 ja sen katsojakapasiteetti on 30 660.https://www.fcaugsburg.de/en/page/stadium-facts-and-figures-73 ==Kuvia== Panorama Impuls Arena 2.jpg|Panoraama sisältä Fassade WWK Arena im Dunkeln.jpg|Stadion valaistettuna ==Lähteet== Luokka:Saksan jalkapallostadionit Luokka:Baijerin urheilupaikat Luokka:Baijerin jalkapallo Luokka:Augsburgin rakennukset ja rakennelmat Luokka:Augsburgin urheilu
Lubana al-Quntar

Lubana al-Quntar (s. 1972 Damaskos) on syyrialainen laulaja, joka on äänialaltaan sopraano.Lubana Al Quntar Queen Elisabeth CompetitionLubana Al- Quntar Kennedy Center Hänestä tuli ensimmäinen kansainvälistä tunnustusta saavuttanut syyrialainen oopperalaulaja. Hän on kuitenkin tulkinnut myös popmusiikkia ja perinteistä arabialaista laulua.Lubana Al Quntar & Kenan Adnawi: Traditional Music and Song from Syria Library of Congress Al-Quntar syntyi perinteisten laulajien perheeseen. Hän on Amal al-Atrašin (Asmahan) ja Farid al-Atrašin sukulainen. Al-Quntar aloitti varhaisella iällä laulamisen ja tulkitsi lapsesta saakka haastavaa laulettua runoutta. Hän suoritti korkeakouluopintoja Damaskoksessa, jossa hänen ensimmäinen opettajansa oli Galina Khaldiave. Al-Quntar opiskeli myös Maastrichtissa ja täydensi opintojaan Lontoon Royal College of Musicissa, jossa häntä opettivat Kenneth William ja Graziella Sciutti. Tämän jälkeen hän sai vielä opetusta Claude Milonilta Ranskassa. Al-Quntar osallistui Daniel Barenboimin ja Riccardo Mutin pitämille mestarikursseille. Al-Quntar voitti vuonna 1995 parhaan arabialaisen oopperalaulajan arvonimen, mikä toi hänelle kansainvälistä huomiota. Vuonna 1996 hän sai neljännen palkinnon ja yleisöpalkinnon Belgradin kansainvälisessä laulukilpailussa. Al-Quntar osallistui Kuningatar Elisabetin musiikkikilpailuun Belgiassa vuonna 2000 ja sai laulun kategoriassa viidennen palkinnon. Vuonna 1996 al-Quntar aloitti kansainvälisen kiertämisen Euroopassa, Lähi-idässä, Pohjois-Afrikassa ja Pohjois-Amerikassa. Hän on johtanut laulun laitosta Damaskoksen korkeammassa musiikki-instituutissa. Hän mahdollisti opiskelijoille ensimmäisenä samanaikaisen länsimaisen ja arabialaisen laulun opiskelun. Al-Quntar perusti myös arabialaisen musiikin lauluyhtyeen, joka esiintyi eri puolilla Lähi-itää. Syyrian sisällissodan sytyttyä al-Quntar pakeni maasta.Syrian opera singer performs with US refugee orchestra Kuwait Times Hän saapui Yhdysvaltoihin vuonna 2012 ja asettui Washington DC:aan. Tämän jälkeen al-Quntar jatkoi esiintymistä John F. Kennedy Center for the Performing Artsissa ja lukuisissa muissa paikoissa. Hän on esiintynyt myös yhdessä muiden klassisen musiikin koulutuksen saaneiden pakolaisten kanssa. == Lähteet == Luokka:Syyrialaiset laulajat Luokka:Oopperalaulajat Luokka:Sopraanot Luokka:Vuonna 1972 syntyneet Luokka:Elävät henkilöt
Turkin valtion ilmatieteellinen palvelu

Turkin valtion ilmatieteellinen palvelu (, lyhennys MGM; , lyhennys TSMS) on Turkin kansallinen ilmatieteellinen tutkimus- ja palvelulaitos. Se toimii Turkin maa- ja metsätalousministeriön alaisudessa. Vuonna 1937 perustetun laitoksen päätoimipaikka sijaitsee Ankarassa. Laitokselle on lakisäteisesti määritelty palvelutehtävä ja siltä on kielletty kapallinen toiminta. Vuonna 2019 yli 80 prosenttia vajaan 3 000 ihmisen henkilökunnasta oli miehiä. ==Lähteet== ==Aiheesta muualla== *Turkin sääkartta sääsymbolein (5 vrk) (mgm.gov.tr) *Aallokkoennuste Väli- ja Mustallemerelle (3 vrk, WW3) (mgm.gov.tr) Luokka:Turkki Luokka:Kansalliset ilmatieteelliset laitokset
Farrah el-Dibany

Farrah el-Dibany (; s. 1989 AleksandriaWho is Farrah El Dibany? Egyptian soprano who performed at Macron victory event The National News) on egyptiläinen oopperalaulaja, joka on äänialaltaan mezzosopraano.Farrah El Dibany Opéra national de Paris El-Dibany pääsi vuonna 2005 Aleksandrian kirjaston taidekeskukseen ja siirtyi vuonna 2010 Berliinin Hanns Eisler -musiikkiyliopistoon. Hän sai maisterin arvon Universität der Künste Berlinistä ja kandidaatin arvon arkkitehtuurissa Technische Universität Berlinistä. Vuonna 2013 el-Dibany sai kolmannen palkinnon kansainvälisessä Giulio Perotti -laulukilpailussa. Hän pääsi esiintymään Georg Friedrich Händelin oopperassa Giulio Cesare Cornelian roolissa Kairon oopperataloon ja alkoi tulkita myös Saksassa rooleja Wolfgang Amadeus Mozartin ja Henry Purcellin oopperoissa. Opernwelt-lehti nimesi el-Dibanyn parhaaksi nuoreksi oopperalahjakkuudeksi. Syyskuussa 2016 el-Dibany liittyi Pariisin oopperan akatemiaan. Vuonna 2017 el-Dibany sai palkinnon Kammeroper Schloss Rheinsberg -festivaalissa ja vuonna 2018 Wagner-Stiftungin palkinnon. Hän pääsi tämän myötä esiintymään Komische Oper Berliniin ja Bayreuthin musiikkijuhlille. El- Dibanylla on ollut oopperarooleja muiden muassa Mozartin, Händelin, Pjotr Tšaikovskin, Christoph Willibald Gluckin, Johann Strauss II:n, Benjamin Brittenin ja Philippe Boesmansin teoksissa. Hänen konserttiohjelmistoonsa on kuulunut teoksia muiden muassa Giovanni Battista Pergolesiltä, Mozartilta, Gioacchino Rossinilta, Ludwig van Beethovenilta ja David Langilta. Vuonna 2019 el-Dibany sai Pariisin oopperatalosta Prix Lyrique de l'Arop -tunnustuksen.Egyptian Mezzo-Soprano Farrah El Dibany: “Audiences Are Not Used to Seeing People My Age Already Doing So Many Other Things” Vogue Keväällä 2022 el-Dibany lauloi Ranskan kansallislaulun Marseljeesin tilaisuudessa, jossa juhlistettiin Emmanuel Macronin uudelleenvalintaa Ranskan presidentiksi. Eiffel-torni oli taustalla, ja sekä Macron että tämän vaimo Brigitte Macron pysyivät lavalla el-Dibanyn laulaessa. Vuonna 2022 el-Dibany sai Ordre des Arts et des Lettres'n Chevalier-arvon. El-Dibanylla on sujuva osaaminen arabian, englannin, saksan, ranskan ja italian kielissä. == Lähteet == Luokka:Egyptiläiset laulajat Luokka:Oopperalaulajat Luokka:Mezzosopraanot Luokka:Vuonna 1989 syntyneet Luokka:Elävät henkilöt
Rakkaat lapset

Rakkaat lapset on marraskuussa 2022 Yle Areenassa julkaistu suomalainen komediasarja. Sarjan on ohjannut Anna Dahlman ja sen ovat käsikirjoittaneet Dahlman yhdessä Niina Lahtisen ja Anna Brotkinin kanssa. Päärooleissa näyttelevät Miitta Sorvali, Pirjo Heikkilä, Niina Lahtinen, Krisse Salminen ja Sanna Stellan. Sarjan tekijät ovat pitkälti samat kuin Ylen aiemmin esittämässä Siskonpeti-sarjassa. Sarjan alussa Miitta Sorvalin esittämä Regina Vallas saa aivoverenkiertohäiriön. Tieto sairaudesta saa hänen lapsensa kerääntymään Vallaksen kotikartanoon. Vallakselle ei tuota ongelmia arvottaa lapsensa paremmuusjärjestykseen ja toistuvasti suosia sisarussarjan ainutta poikaa, Edviniä. Vallas lopettaa menestyneen uransa lastenkirjailijana ja alkaa kirjoittamaan autofiktiivista sukupolviromaania. Sarjan keskeisenä kuvauspaikkana keväällä 2022 toimi Veikkolan kartano. == Rooleissa == === Päärooleissa === === Sivurooleissa === == Jaksot == Jakso Nimi Julkaisu Yle Areenassa Ensiesitys Yle TV1:llä 1 Sukupolviromaani 24. marraskuuta 2022 24. marraskuuta 2022 2 Aurinkopoika, valon lapsi 1. joulukuuta 2022 3 Vesimiehen rumpumeditaatio 8. joulukuuta 2022 4 Pyjama päälle, Miiko Toiviainen 15. joulukuuta 2022 5 Karaktääripuu 22. joulukuuta 2022 6 Tuhkapilvi 29. joulukuuta 2022 7 Kaverivanhemmat 5. tammikuuta 2023 8 Suodattamaton 12. tammikuuta 2023 == Lähteet == == Aiheesta muualla == * Sarjan jaksot Yle Areenassa * Siskonpeti-nelikko palaa ruutuun uudella tummanpuhuvalla perhesuhdekomedialla Rakkaat lapset | Ylen tiedote sarjasta * Anna Dahlman ja Niina Lahtinen kertomassa sarjasta Ylen aamussa Luokka:2020-luvun suomalaiset draamakomediasarjat Luokka:Yle Areena -alkuperäissarjat Luokka:Yle TV1:n televisio-ohjelmat
Jónas Hallgrímsson

Jónas Hallgrímsson (16. marraskuuta 1807 Öxnadalur, Islanti, Tanskan kuningaskunta – 26. toukokuuta 1845 Kööpenhamina) oli islantilainen runoilija ja luonnontieteilijä. Häntä pidetään yhtenä tärkeimmistä romantiikan edustajista islantilaisessa kirjallisuudessa sekä modernin islantilaisen kirjallisuuden perustajana. Jónas Hallgrímsson perusti vuonna 1835 Fjölnir- aikakauslehden, jossa hän kirjailijatovereineen pyrki valistamaan islantilaisia sekä käytännöllisissä asioissa että kulttuurin saralla. Jónas Hallgrímssonin tuotannolla oli tärkeä merkitys islantilaisen kansallishengen kehittymiselle. Vuodesta 2013 hänen kuvansa on ollut islantilaisessa 10 000 kruunun setelissä. Hänen syntymäpäivänään 16. marraskuuta vietetään vuosittain islannin kielen päivää, joka on Islannissa liputuspäivä. ==Lähteet== ==Aiheesta muualla== Luokka:Islantilaiset runoilijat Luokka:Vuonna 1807 syntyneet Luokka:Vuonna 1845 kuolleet
Gyulay

Gyulay (von Maros-Németh und Nádaska), oli vanha unkarilainen, transilvanialainen suku, joka korotettiin vapaaherralliseen arvoon vuonna 1694 ja kreivilliseen arvoon vuonna 1704. Suvun jäseniä ovat muun muassa:Meyers KonversationslexikonNordisk familjebok / Uggleupplagan. 10. Palsta 808 Nordisk familjeboks förlag 1909 * Sámuel Gyulay (1719–1802), upseeri, komendantti * Ignác Gyulay (1763–1831), edellisen poika, Kroatian baani, hovisotaneuvoston presidentti * Albert Gyulay (1766–1836), edellisen veli, upseeri * Ferenc Gyulay (1798–1868), Ignác Gyulayn poika, kuvernööri, sotaministeri * Samuel Gyulay (1803–1886), edellisen veli, sotamarsalkka ==Lähteet== ==Aiheesta muualla== * BLKÖ:Gyulay, Genealogie des Hauses Luokka:Unkarilaiset suvut
Gomore

GoMore on auton jakamis- ja yhteiskäyttöportaali. GoMorella on sovellus- ja verkkopohjaisia palveluita, joiden avulla ihmiset voivat jakaa autoja. GoMoren palveluihin kuuluvat: Yksityinen autonvuokraus, leasing ja kimppakyydit. Palvelut ovat saatavilla viidessä maassa, joissa on yhteensä 2 325 000 jäsentä. Maat ovat Tanska (800 000), Norja (70 000), Ruotsi (75 000), Ranska (180 000) ja Espanja (1 200 000). GoMore ApS:n perustivat Matias Møl Dalsgaard ja Søren Riis vuonna 2005, ja sen pääkonttori sijaitsee Kööpenhaminassa, Tanskassa. Ruotsissa yritys on rekisteröity GoMore Sweden Branchin alle. Ensimmäinen Ruotsin toimisto avattiin huhtikuussa 2019. == Palvelut == === Yksityinen autonvuokraus === GoMore on online-markkinapaikka, joka yhdistää autoa tarvitsevat ihmiset niihin, joilla on auto ja jotka vuokraavat sen GoMoren kautta. Auton omistajat voivat vuokrata autonsa GoMoren sovelluksen tai verkkosivuston kautta, ja vuokraaja varaa helposti lähellä olevan auton. Käyttäjät ovat automaattisesti vakuutettuja vuokrauksen aikana, ja heillä on mahdollisuus käyttää asiakaspalvelua ongelmatilanteissa. === Leasing === GoMore tarjoaa vuokrasopimuksia, jotka sisältävät autovakuutuksen ja palvelun. === Kimppakyydit === GoMore on online-markkinapaikka kimppakyydille. Verkkosivusto ja sovellus yhdistävät kuljettajat matkustajiin, jotka ovat menossa samaan suuntaan ja ovat valmiita matkustamaan yhdessä jakamaan matkan kustannukset. == Historiaa ja kritiikkiä == GoMore on alun perin tanskalainen, ja se aloitettiin vuonna 2005. Ruotsin lanseerauksessa kesällä 2014 yritys mainitsi, että sillä on joka viikonloppu 2 000 ja 3 000 henkilöä, jotka käyttävät yrityksen palvelua. Ruotsissa siitä tuli kilpailija jo olemassa olevalle Skjutsgruppenille . "Samåkningstjänsten GoMore lanseras i Sverige". feber.se, 2012-06-24. Läst 11 maj 2015. Kritiikkiä liiketoiminnalle - sekä Gomoren palvelulle että koko kyytipalvelulle - on tullut Ruotsin taksiliitolta . He väittävät, että yritys on/pitäisi olla laitonta ja että se on puhdasta mustaa taksitoimintaa . "”Polisen gör inget åt svarttaxi”". svt.se. Läst 11 maj 2015. Kritiikistä huolimatta GoMore ei ollut mukana hallituksen julkistamassa tariffiarvioinnissa. == Lähteet == Luokka:Tanskalaiset verkkosivustot Luokka:Tieliikenne Luokka:Ruotsin tieliikenne Luokka:Tanskan liikenne
Bolt

Bolt voi tarkoittaa muun muassa seuraavia: ==Henkilöitä== *Andrew Bolt (s. 1959), australialainen journalisti, kolumnisti, radiokommentaattori, blogisti ja televisiojuontaja *Robert Bolt (1924–1995), brittiläinen näytelmäkirjailija ja elokuvakäsikirjoittaja *Tommy Bolt (1918–2008), yhdysvaltalainen golfaaja *Usain Bolt (s. 1986), jamaikalainen pikajuoksija === Kuvitteellisia henkilöitä === *Bolt, Larry Bolatinsky, DC Comicsin sarjakuvissa esiintyvä superroisto ==Muita merkityksiä== *Bolt, Disney-yhtiön animaatioelokuva vuodelta 2008 *Bolt, videopeli *Bolt, ohjelmistoyritys *Bolt.Works, henkilöstövuokrausyritys
Ishaqzaade

Ishaqzaade on vuonna 2012 ensi-iltansa saanut intialainen hindinkielinen romanttinen toimintadraamaelokuva, jonka on ohjannut Habib Faisal ja tuottanut Aditya Chopra. Päärooleja näyttelevät tulokas Arjun Kapoor ja Parineeti Chopra. Se esitettiin Suomessa Rakkautta ja anarkiaa -elokuvafestivaaleilla nimellä Love Rebels vuonna 2012. == Juoni == Taistellessaan perheidensä poliittisesta ylivallasta hindumies ja musliminainen ajautuvat kiellettyyn romanssiin. == Näyttelijät == == Soundtrack == == Vastaanotto == Box Office India julisti Ishaqzaaden ”hitiksi”. == Lähteet == == Aiheesta muualla == * Virallinen sivusto * * Luokka:Vuoden 2012 intialaiset elokuvat Luokka:Intialaiset romanttiset elokuvat Luokka:Intialaiset draamaelokuvat Luokka:Intialaiset toimintaelokuvat Luokka:Hindinkieliset elokuvat Luokka:Yash Raj Filmsin elokuvat
Enzo Fernández

Enzo Fernández -nimisiä henkilöitä ovat: * Enzo Fernández (s. 1995), ranskalais-espanjalainen jalkapalloilija * Enzo Fernández (s. 2001), argentiinalainen jalkapalloilija.
Matti Timonen

Matti Kristian Timonen (3. huhtikuuta 1927 Nurmes – 27. kesäkuuta 2008 Kuopio) oli suomalainen yritysjohtaja, joka sai kauppaneuvoksen arvonimen. Viitattu 28.11.2022. Timosen vanhemmat olivat autonasentaja Juho Henrik Timonen ja Anna-Maria Rautiainen ja puoliso vuodesta 1948 Hanna Roth. Timonen kävi kansakoulun ja Helsingin kauppakoulun 1945 ja suoritti useita liikkeenjohdon kursseja. Hän oli Putkola Oy:n tukkumyyjä Iisalmessa 1941–1948 ja sitten pitkään Keskon palveluksessa, Iisalmen konttorin osastopäällikkö 1948–1954, Joensuun konttorin osastopäällikkö 1954–1957, Myllymäen konttorin johtaja Ähtärissä 1957–1961 ja Kuopion konttorin johtaja 1961–1984. Ähtärin kunnanvaltuuston jäsen Timonen oli 1960–1961, Kuopion kaupunginvaltuuston jäsen 1973–1989 ja valtuuston puheenjohtaja 1981–1982 sekä kaupunginhallituksen jäsen 1977–1989 ja sen puheenjohtaja 1985–1989. Hänellä oli lisäksi myös useita liike-elämän ja muita luottamustehtäviä. Sotilasarvoltaan Timonen oli reservin ylikersantti. Kauppaneuvoksen arvonimen hän sai 1979. == Lähteet == Luokka:Suomalaiset yritysjohtajat Luokka:Kauppaneuvokset Luokka:Ähtärin kaupunginvaltuutetut Luokka:Kuopion kaupunginvaltuutetut Luokka:Vuonna 1927 syntyneet Luokka:Vuonna 2008 kuolleet
Henrik Rydström

Henrik Rydström (s. 16. helmikuuta 1976) on ruotsalainen jalkapallovalmentaja ja entinen keskikenttäpelaaja. Hän toimii Malmö FF:n päävalmentajana. ==Ura== Rydström aloitti uransa Listerbyn juniorijoukkueessa, josta siirtyi jo juniorina Kalmar FF:n organisaatioon. Hän debytoi seuran edustusjoukkueessa kaudella 1994 ja nousi 1990-luvulla seuran johtavaksi keskikenttäpelaajaksi sekä myöhemmin kaudella 1999 joukkueen kapteeniksi.Är Tobinho chef? Hän edusti seuraa kymmenen vuoden ajan ja pelasi seurassa kaiken kaikkiaan 802 ottelua, joista 314 Allsvenskanissa.Tack för allt Rydströmin viimeiseksi otteluksi Kalmarissa jäi Allsvenskan-kamppailu Mjällbyä vastaan marraskuun alussa 2013.Henrik Rydström slutar i Kalmar: "Blir ingen fortsättning" Kalmar jäädytti Rydstömin pelinumeron 8 hänen lopetettuaan uransa.Nr 8 Pelaajauransa jälkeen Rydström siirtyi valmentajaksi Kalmarin organisaatioon. Hän toimi juniorivalmentajana U19- ja U21-joukkueissa sekä kaudella 2016 Peter Swärdhin ja kausilla 2017–2018 Nanne Bergstrandin apuvalmentajana.Henrik Rydström Hän nousi heinäkuussa 2018 Bergstrandin sairausloman vuoksi päävalmentajaksi loppukaudeksi, mutta joukkue ei jatkanut sopimusta kauden jälkeen.Kalmar dumpar Rydström: ”Går vidare med andra” Kaudella 2019 Rydström debytoi valmentajana Kalmarin organisaation ulkopuolella, kun hänestä tuli IK Siriuksen päävalmentaja.Officiellt: Rydström får tränarroll i Sirius Hän valmensi seuraa Allsvenskanissa kaksi kautta, kunnes jätti kauden 2020 jälkeen tehtävänsä perhesyiden vuoksi.Henrik Rydström lämnar Sirius Fotboll Siriuksesta lähtönsä jälkeen hänestä tuli toistamiseen Kalmarin päävalmentaja tammikuussa 2021.Hjärtligt välkommen tillbaka till Kalmar FF, Henrik Rydström! Rydström teki Kalmarissa hyvää työtä ja nosti sarjan häntäpäässä aiempina kausina viihtyneen Kalmarin ylempään keskikastiin, kun kausi 2021 päättyi kuudenteen sijaan. Seura teki kauden jälkeen Rydstömin kanssa kauteen 2024 ulottuvan jatkosopimuksen.Förlängning med Henrik Rydström Kausi 2022 toi edelleen paremman tuloksen ja Kalmar oli Allsvenskanissa neljäs, mikä oli seuran paras sijoitus sitten Rydströmin pelaajauran viimeisen kauden 2013. Kauden jälkeen hän siirtyi Malmö FF:n päävalmentajaksi.Välkommen till Malmö FF, Henrik Rydström! Rydström luotsasi Malmön debyyttikaudellaan Ruotsin mestariksi. Joukkue ratkaisi mestaruuden viimeisen kierroksen ottelussa IF Elfsborgia vastaan, kun 1–0 kotivoitto riitti nostamaan Malmön Elfsborgin ohi mestariksi.Malmö FF vinner SM-guld efter rysarmatch ==Saavutukset== ===Pelaajana=== * Ruotsin mestaruus: 2008 * Ruotsin cup: 2007 ===Valmentajana=== * Ruotsin mestaruus: 2023 ==Lähteet== Luokka:Ruotsalaiset jalkapallovalmentajat Luokka:Ruotsalaiset jalkapalloilijat Luokka:Vuonna 1976 syntyneet Luokka:Elävät henkilöt
Aatos E. Vehmas

Aatos Ensio Vehmas (12. heinäkuuta 1927 Helsinki – 30. heinäkuuta 2020 Helsinki) oli suomalainen juristi ja yritysjohtaja, joka sai kauppaneuvoksen arvonimen. Viitattu 28.11.2022. ==Henkilöhistoria== Vehmaksen vanhemmat olivat autonasentaja Kalle Valfrid Vehmas ja Hilja Lydia Hynninen ja puoliso vuodesta 1956 Kerttu Anna-Liisa Verronen. Vehmas tuli ylioppilaaksi Helsingin suomalaisesta lyseosta 1945 ja suoritti ylemmän oikeustutkinnon Helsingin yliopistossa 1950. Hovioikeuden auskultantti hän oli 1950 ja sai varatuomariin arvon 1954. Vehmas oli Keskinäisen Palo- ja Tapaturmavakuutusyhtiö Kansan tapaturmaosaston apulaisosastonhoitaja 1951–1956 ja Tapaturmavakuutusyhdistyksen ja Vastuuvakuutusyhdistyksen asiamies ja Liikennevakuutusyhdistyksen ulkomaisten vahinkojen järjestelijä 1956–1958. Vehmas oli Polttoaine Osuuskunnan, sittemmin Aspo, apulaisjohtaja 1958–1966, varatoimitusjohtaja 1966–1970 ja toimitusjohtaja 1970–1988 sekä yhtiön johtokunnan sihteeri vuodesta 1961, jäsen vuodesta 1966, puheenjohtaja 1976–1988 ja varapuheenjohtaja 1988–1996. Hän oli myös Janakkalan tuomiokunnan notaari 1952, Kuopion tuomiokunnan notaari 1953–1954 ja Oy Näppärän toimitusjohtaja 1968–1970, ja hänellä oli lukuisia luottamus- ja asiantuntijatehtäviä. Hän sai kauppaneuvoksen arvonimen 1979. ==Julkaisuja== * Korkeimman oikeuden ratkaisuja vakuutusasioissa vv. 1930–1954, Suomen vakuutuslakimiesten yhdistys 1957 * Vahingonkorvausoikeudellisia oikeustapauksia (toim.), Helsinki: Suomen vakuutuslakimiesten yhdistys 1958. Sarja: Suomen vakuutuslakimiesten yhdistyksen julkaisuja, 15 * Kivihiili, koksi ja polttoöljy, Otava 1959 == Lähteet == Luokka:Suomalaiset juristit Luokka:Suomalaiset yritysjohtajat Luokka:Kauppaneuvokset Luokka:Suomalaiset tietokirjailijat Luokka:Vuonna 1927 syntyneet Luokka:Vuonna 2020 kuolleet
Per Erik Floman

Per Erik Jarl Floman (16. helmikuuta 1920 Viipuri – 30. tammikuuta 2011 Helsinki) oli suomalainen yritysjohtaja, joka sai kauppaneuvoksen arvonimen. Viitattu 28.11.2022. ==Henkilöhistoria== Flomanin vanhemmat olivat oikeusneuvos Birger Jarl Floman ja Gunnel Magdalena Gräsbeck ja puoliso vuodesta 1941 diplomiekonomi Eva Johanna Alexandra Brandt. Floman tuli ylioppilaaksi Svenska lyceum i Wiborgista 1937 ja suoritti diplomiekonomin tutkinnon Svenska handelshögskolanissa 1939. Hän oli Oy Volvo-Auto Ab:n pääkirjanpitäjä ja konepajan ekonomi 1941–1947 ja sitten Oy Ekströmin Koneliikkeen konttori- ja henkilöstöpäällikkö 1947–1957, liikkuvien koneiden osastojen apulaisjohtaja 1957–1959, osastojen päällikkö 1959–1964, toimitusjohtaja 1964–1980 ja hallituksen jäsen 1968–1985 sekä Oy Ekström & Co Ab:n toimitusjohtaja 1964–1984 ja hallituksen jäsen 1968–1985. Floman oli myös Ekonomplatserin toiminnanjohtaja vuodesta 1962 ja hänellä oli useita liike- elämän ja muita luottamustehtäviä. Affärsekonomisk Revyn toimittaja Floman oli 1946–1951 ja lehden toimitusneuvoston jäsen 1951–1967 ja Wiborgs Nyheterin päätoimittaja 1987–1999. Molempiin sotiin osallistunut Floman oli sotilasarvoltaan reservin kapteeni (1968). Kauppaneuvoksen arvonimen hän sai 1979. ==Julkaisuja== * Ekström 75, 1910–1985: erään yrityksen kehitys ja ympäristö, 1984 * Helsingfors' luftförsvar 1942–1944: två uppsatser, 1994 * Gymnastikföreningen Pelikanen r.f. 1897–1997: historik: medlemsmatrikel: bildsupplement, 1997 * Om sång och spel och gemenskap, 1999 * Taidetta vanhasta Viipurista, 2004 (kääntäjä ruotsiksi) * Handelsgillet i Wiborg r.f. 120 år, 1887–2007: en berättelse om levnad och överlevnad, 2007 * Mera om musik: dess väsen, aktörer och miljö, 2009 == Lähteet == Luokka:Suomalaiset yritysjohtajat Luokka:Kauppaneuvokset Luokka:Suomalaiset tietokirjailijat Luokka:Suomalaiset päätoimittajat Luokka:Vuonna 1920 syntyneet Luokka:Vuonna 2011 kuolleet
Amerikanpyynmarja

Amerikanpyynmarja (Mitchella repens) on matarakasvien (Rubiaceae) heimoon ja pyynmarjojen (Mitchella) sukuun kuuluva kasvilaji. Se on monivuotinen ja ainavihanta, osittain ruohovartinen varpukasvi. Kasvutavaltaan se on maanmyötäisesti suikertava, eikä nouse yli 5 cm korkeuteen maan pinnasta. Lehdet sijaitsevat pareittain ja ovat pieniä, pyöreitä sekä tummanvihreitä. Kukat ovat halkaisijaltaan noin 1–2 cm, teriöltään torvimaisia ja väriltään valkoisesta vaaleanpunertavaan. Hedelminä olevat marjat ovat halkaisijaltaan 1–2 cm ja väriltään kirkkaanpunaisia tai joskus harvoin valkoisia. Amerikanpyynmarjaa kasvaa luontaisena Pohjois-Amerikan itäosissa. Sitä tavataan metsänpohjilla, purojen varsilla sekä hiekkaisilla mäenrinteillä. Amerikanpyynmarjaa voidaan käyttää maanpeitekasvina, ja monet linnut käyttävät kasvin marjoja ravintona. Intiaaninaiset ovat aikoinaan juoneet kasvin lehdistä valmistettua yrttiteetä synnytyskipuihin. == Lähteet == * Wildflower.org: Plant Database: Mitchella repens ===Viitteet=== == Aiheesta muualla == * Laji.fi: Amerikanpyynmarja (Mitchella repens) * Integrated Taxonomic Information System (ITIS): Mitchella repens * Global Biodiversity Information Facility (GBIF): Mitchella repens Luokka:Matarakasvit
Kaliumbentsoaatti

Kaliumbentsoaatti (C6H5COOK) on kalium- ja bentsoaatti-ionien muodostama ioniyhdiste. Yhdistettä käytetään elintarvikkeiden lisäaineena ja pyrotekniikassa. == Ominaisuudet, valmistus ja käyttö == Huoneenlämpötilassa kaliumbentsoaatti on valkoista kiteistä ainetta. Yhdiste liukenee erittäin hyvin veteen ja vesiliuos on heikosti emäksinen. Kaliumbentsoaatilla on bakteerien ja sienten kasvua estäviä ominaisuuksia ja se on tehokkain happamissa olosuhteissa.Takao Maki & Kazuo Takeda: Benzoic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2000. Kaliumbentsoaattia valmistetaan kaliumhydroksidin vesiliuoksen ja bentsoehapon reaktiolla. Muodostuva liuos kuivataan rumpukuivaimella. :KOH + C6H5COOH → C6H5COOK + H2O Kaliumbentsoaattia käytetään elintarvikkeiden säilöntäaineena esimerkiksi juomissa, erityisesti pyrittäessä matalaan natriumpitoisuuteen. Yhdisteen E-koodi on E212. Ainetta käytetään myös ilotulitteissa viheltävän äänen aikaansaamiseksiJohn A. Conkling: Pyrotechnics, Kirk-Othmer Encyclopedia of Chemical Technology, John Wiley & Sons, New York, 2000.Trevor T. Griffiths, Uwe Krone & Ronald Lancaster: Pyrotechnics, Ullmann's Encyclopedia of Industrial Chemistry, John Wiley & Sons, New York, 2018.. == Lähteet == == Aiheesta muualla == * PubChem: Potassium benzoate * Food Component Database (FooDB): Potassium benzoate Luokka:Kaliumyhdisteet
Jørgen Jørgensen (1888–1974)

Jørgen Peter Laurits Jørgensen (19. toukokuuta 1888 Lejre – 15. joulukuuta 1974) oli tanskalainen Radikaalin Venstren poliitikko. Hän istui kansankäräjillä vuosina 1929–1960 ja toimi Tanskan sisäministerinä 1942–1945 sekä opetusministerinä 1935–1942 ja 1957–1961. ==Lähteet== ==Aiheesta muualla== * Jørgen Jørgensen Tanskan kansankäräjien verkkosivuilla Luokka:Tanskan opetusministerit Luokka:Tanskan sisäministerit Luokka:Vuonna 1888 syntyneet Luokka:Vuonna 1974 kuolleet
Kymin Korkeakosken-Kymin Läntisen työväentalo

Kymin Korkeakosken – Kymin/Karhulan Läntisen työväentalo tunnettiin nimellä Länskä. Se sijaitsi nykyisen Kotkan kaupungin, entisen Kymin kunnan Korkeakosken kylässä. ==Historia== Kymin Korkeakosken Työväenyhdistys perustettiin vuonna 1905. Nimi muutettiin vuonna 1919 Kymin Läntiseksi Työväenyhdistykseksi, jolloin Korkeakosken ja Kalliokosken työväenyhdistykset liittyivät yhteen. Arpajaislupa rakennusrahaston kartuttamiseksi hankittiin yhdistykselle kesäkuussa 1907. Tupaantuliaiset pidettiin Vallivuorella sijaitsevassa työväentalossa joulukuun 6. päivänä vuonna 1907, vaikka talo ei ollut vielä valmis. Vuonna 1909 valmistui vesikatto, keittiö, ravintola ja vahtimestarin huone. Varojen puutteessa rakennustyöt keskeytyivät viideksi vuodeksi. Lainan turvin rakennustöitä päästiin jatkamaan, ja vuonna 1916 vihittiin juhlasali ja näyttämö käyttöön. Sisällissodan jälkeen Kymin kunta takavarikoi työväentalon, ja se saatiin takaisin vasta vuonna 1919. Talo oli kärsinyt suuria vaurioita. Taloa oli käytetty lastentarhana ja kunnan työtupana. Kymin Läntisen Työväenyhdistyksen näytelmäseura aloitti toimintansa toiminnan käynnistyessä vuonna 1919. Se toimi nimellä Kymin Läntisen Työväen Näyttämö yhtäjaksoisesti 1950-luvulle asti. Kymin Läntinen Työväenyhdistys muutti nimensä vuonna 1954 Karhulan Läntiseksi Sosialidemokraattiseksi Työväenyhdistykseksi. ==Rakennus== Työväentalon sisätiloja korjattiin vuonna 1923, ja ulkopuolelta taloa korjattiin vuonna 1925. Rahoitusta korjaustöihin kerättiin muun muassa Näytelmäseuran esityksillä, arpajaisilla ja yksityisten jäsenten lainoilla. Vuonna 1930 rakennettiin putka. Vuonna 1932 rakennettiin vielä tanssilava työväentalon taakse. Vuonna 1939 työväentalolla tehtiin korjauksia. Juhlasalin ja ravintolan portaat sekä tanssilavan päällys uusittiin. Katot tervattiin. Talo vaurioitui talvisodan pommituksissa, mutta ei kovin pahoin. Talvisodan päätyttyä talo otettiin puolustusvoimien käyttöön loppukevään ajaksi. Talo oli puolustusvoimien käytössä myös jatkosodan aikana jonkin aikaa. Vuonna 1945 aloitettiin talon laajentaminen. Lähistöltä ostettiin parakki, joka purettiin talkoovoimin, ja siitä saatiin rakennustarpeita. Töitä tehtiin talkoilla. Television yleistyminen vei pohjan elokuvailloilta. Työväentalo oli kunnostustöistä huolimatta huonokuntoinen, ja aktiivien määrä laski. Talo myytiin Karhulan kauppalalle, ja se purettiin vuonna 1977. Nyt talon paikalla on muistolaatta. ==Toimintaa työväentalolla== Työväentalossa on toiminut työväenyhdistyksen ja Näytelmäseuran lisäksi yhdistyksen Naisosasto, Raittiusosasto ja sen alainen lastenosasto, Sekakuoro, Sos.dem. Työläisnuoriso-osasto, Kymin Läntinen Opintoyhdistys, Kymin Veikkojen Läntinen osasto, Veikkojen ”Lauluveikot”, Kartonkitehtaan ammattiosasto ja Ammattiosaston soittokunta. Lisäksi talossa oli kunnan kantakirjasto ja Korkeakosken piirikirjasto. Vuonna 1953 aloitettiin työväentalolla elokuvaesitykset. == Lähteet == == Aiheesta muualla == * Luokka:Työväentalot Luokka:Kotkan rakennukset ja rakennelmat Luokka:Kymi
Viherverkkoahven

Viherverkkoahven (Buccochromis lepturus) on kirjoahventen (Cichlidae) heimoon kuuluva kalalaji. Sitä pidetään akvaariokalana. == Koko ja ulkonäkö == Viherverkkoahven voi kasvaa enintään noin 42 senttimetrin mittaiseksi. Koiraat ovat naaraita kookkaampia ja värikkäämpiä. == Levinneisyys ja elinympäristö == Viherverkkoahventa tavataan kotoperäisenä Malawijärvessä ja Malombejärvessä, joissa se elää matalissa vesissä hiekkaisilla alueilla. Laji käyttää ravinnokseen muita kaloja. Kansainvälinen luonnonsuojeluliitto IUCN luokittelee viherverkkoahvenen elinvoimaiseksi lajiksi. == Lähteet == Luokka:Kirjoahvenet Luokka:Akvaariokalat
Bertel Dahlgaard

Bertel Dahlgaard (7. marraskuuta 1887 Skive – 31. maaliskuuta 1972) oli tanskalainen Radikaalin Venstren poliitikko. Hän istui kansankäräjillä vuosina 1920–1960 ja toimi Tanskan sisäministerinä 1929–1940, talousministerinä 1957–1961 sekä Pohjoismaa-ministerinä 1957–1960. ==Lähteet== ==Aiheesta muualla== * Bertel Dahlgaard Tanskan kansankäräjien verkkosivuilla Luokka:Tanskan sisäministerit Luokka:Vuonna 1887 syntyneet Luokka:Vuonna 1972 kuolleet
Kaikutörmän työväentalo

Kaikutörmän työväentalo on Pelkosenniemen kirkonkylässä sijaitseva entinen työväentalo. == Historiaa == Tontilla oli aluksi Rovaniemen työväenyhdistykseltä saatu parakki -tyyppinen kokoontumistila. Talkoilla rakennettu Kaikutörmän työväentalo valmistui kahdessa osassa. Ensiksi valmistuivat vuonna 1966 sali, keittiö ja kahvila. Toisessa vaiheessa, joka valmistui vuonna 1984, taloa jatkettiin salin osalta kuusi metriä. Rakennusta peruskorjattiin ja rakennettiin WC:t. == Rakennus == Talo on yksikerroksinen, puurunkoinen, lautavuorattu ja huopakatteinen. Huoneistoala on noin 200 m². Rakennus sijaitsee 2 000 m²:n tontilla Viitostien varrella. Rakennuksessa on ollut öljylämmitteinen lämminilmapuhallin sekä sähköpatterit. Sähkö on katkaistu, ja talo on vakuuttamaton. == Toimintaa == Talon valmistuttua siellä järjestettiin iltamia ja tansseja. Vappujuhliin kokoontui väkeä myös naapurikunnista. 1970-luvulla talossa oli bingotoimintaa. Viimeiset tanssit tanssittiin 1980-luvun lopulla. Pelkosenniemen Järjestöyhdistyksellä ei ole rahaa ylläpitää tai korjata rakennusta, joten se on ollut pitkään tyhjillään. ==Lähteet== Luokka:TyöväentalotLuokka:Pelkosenniemi
Popinniemen työväentalo

Popinniemen työväentalo sijaitsi Kotkassa, entiseen Kymin kuntaan kuuluneessa Popinniemessä Suulisniemen kylän korkeimmalla kohdalla kalliolla. == Historia == Vuonna 1905 perustettiin Hallan työväenyhdistyksen yhteyteen Popinniemen osasto. Hallan työväenyhdistys oli perustettu vuonna 1898. Popinniemen osasto itsenäistyi myöhemmin nimellä Popinniemen työväenyhdistys. Popinniemen osastoon perustetttiin naisosasto vuonna 1907, josta myöhemmin tuli Popinniemen Sos.dem. Naisyhdistys. Vuonna 1906 ostettiin K. Häkkiseltä keskeneräinen talo. Rahat kerättiin arpajaisilla ja keräyksillä. Talo pystytettiin talkoilla. Syksyllä 1906 päästiin jo omalle talolle toimimaan. Talo tuhoutui tulipalossa 24.1.1912 perustuksiaan myöten. Uutta taloa varten myytiin velkakirjoja ja hankittiin uusi tontti. Rakennustyöt saatiin alkuun. Lisäksi saatiin kiinnelainaa, ja uuteen taloon päästiin jo marraskuussa pitämään tanssi-iltamia. Talon vihkiäiset pidettiin 26.1.1913. Sisällissodan aikana vuonna 1918 talo takavarikoitiin. Toimintaa päästiin jatkamaan vuoden 1919 tammikuussa, vaikka talo oli vielä takavarikossa. == Rakennus == Vuonna 1925 Viipurin läänin maaherra antoi talolle sulkemismääräyksen, koska se ei ollut asetusten mukaisessa kunnossa. Elokuussa järjestettiin arpajaiset ja otettiin lainaa, jotta voitiin tehdä tarvittavat korjaukset. Samalla taloon rakennettiin ravintola ja saatiin sähkövalot. Joulukuussa voitiin pitää tupaantuliaiset. Vuonna 1948 tehtiin korjauksia, ja vuonna 1952 tehtiin uusia kokoushuoneita, taloa korotettiin, saatiin keskuslämmitys ja laajennettiin eteistä. Kaikki työt tehtiin talkoilla, joihin osallistuivat myös naiset ja lapset. Työväenyhdistys luopui talosta 1970-luvun alkupuolella. Tontti myytiin Kymenlaakson Asuntosäästäjät ry:lle, joka purki talon ja rakensi tontille kerrostaloja. == Toimintaa työväentalolla == Työväenyhdistyksen lisäksi talossa toimivat alusta lähtien nuoriso-osasto, ompeluseura, huvitoimikunta, mieskuoro, urheiluseura Toverit, Naisosasto, Ihanneliiton osasto ja kirjasto. 1960-luvulla talossa toimi myös postikonttori ja kirjasto. Iltaisin kokoontuivat urheiluseura Popinniemen Ponnistuksen ja työväenyhdistyksen, naisyhdistyksen, nuoriso-osaston ja Nuorten Kotkien jäsenet. Teatteri toimi myös talolla. Iltamia ja muita juhlia pidettiin etenkin viikonloppuisin. Lisäksi talolla esitettiin elokuvia ja kahvila oli toiminnassa. == Lähteet == Luokka:Työväentalot Luokka:Kotkan rakennukset ja rakennelmat Luokka:Suomen entiset rakennukset ja rakennelmat
Saksalan työväentalo

Saksalan työväentalo sijaitsi nykyisen Kotkan kaupungin, entisen Kymin kuntaan kuuluneessa Saksalan kylässä. Kuntaliitosten jälkeen Saksala on Kotkan kaupungin itäinen kaupunginosa. ==Historia== Saksalan Työväenyhdistys perustettiin vuonna 1910. Kun Hurukselassa muutaman vuoden ajan toiminut työväentalo joutui huligaanien kohteeksi, Hurukselan työväenyhdistys myi talonsa Saksalan työväenyhdistykselle. Siitä saatiin hirret, joista rakennettiin kolme huonetta käsittävä työväentalo. Työväentalo otettiin käyttöön vuonna 1912. Rakentamista oli tarkoitus jatkaa August Rikan piirustusten mukaan. Sitä varten yhdistys otti lainaa kauppias J.Åkermannilta Kotkasta. Rakennustyöt aloitettiin vuonna 1917, mutta sisällissodan vuoksi ne jäivät kesken. Sisällissodan aikana talo joutui valkoisten käsiin, sen tavaroita myytiin ja rakennusvarat, joilla taloa oli suunniteltu laajennettavaksi, katosivat. Yhdistyksen liputkin löydettiin talon savutorvesta piloille palaneina. Talo saatiin takaisin elokuussa 1919. ==Rakennus== Työväentalon rakennustöitä jatkettiin talkoilla. Uutta lainaa saatiin kiinnitystä vastaan. Vuonna 1924 taloon saatiin sähkövalot. Vielä vuonna 1939 pidettiin arpajaiset varojen saamiseksi lämmityslaitteiden uusimista varten. Sotavuosien jälkeen taloon rakennettiin vahtimestarin asunto ja tehostettiin lämmityslaitteiden toimintaa. Korjauksista huolimatta talo pääsi 1960-luvulla huonoon kuntoon, ja se joutui käyttökieltoon. Työväenyhdistyksellä ei ollut voimia sen kunnostukseen ja ylläpitoon. Talo purettiin vuonna 1973. ==Toimintaa työväentalolla== Työväentalossa on toiminut työväenyhdistyksen ja Näytelmäseuran lisäksi yhdistyksen Naisosasto, Raittiusosasto ja sen alainen lastenosasto, Sekakuoro, Sos.dem. Työläisnuoriso-osasto, Kymin Läntinen Opintoyhdistys, Kymin Veikkojen Läntinen osasto, Veikkojen ”Lauluveikot”, Kartonkitehtaan ammattiosasto ja Ammattiosaston soittokunta. Lisäksi talossa oli kunnan kantakirjasto ja Korkeakosken piirikirjasto. Vuonna 1953 alkoivat työväentalolla myös elokuvaesitykset. Saksalan Työväenyhdistyksen 90-vuotisjuhlien 14.1.2001 jälkeen yhdistys liittyi Karhulan Sosialidemokraattiseen Työväenyhdistykseen. == Lähteet == Luokka:Työväentalot Luokka:Kotkan rakennukset ja rakennelmat
Bubi Chen

Bubi Chen (1938 Surabaya, Itä-Jaava – 16. helmikuuta 2012 Semarang, Indonesia) oli indonesialainen jazzpianisti. Hän oli merkittävä vaikuttaja indonesialaisen jazzin kehityksessä.Bubi Chen World Of Jazz Chen syntyi musikaaliseen perheeseen, jossa isä soitti viulua. Myös Chenin vanhemmista veljistä Teddysta ja Jopiesta tuli myöhemmin jazzmuusikoita. Chen itse aloitti pianonsoiton viisivuotiaana. Hän sovitti lapsena Ludwig van Beethovenin ja Frédéric Chopinin klassisia kappaleita jazztyyleille. Chen suoritti kirjekurssin, jonka kautta häntä jazzin suhteen opasti Teddy Wilson. 1950-luvun loppupuolella Chen tapasi kitaristi Jack Lesmanan, josta tuli hänen vakituinen yhteistyökumppaninsa. Saksalainen jazzkriitikko Joachim Berendt kutsui Indonesian All Starsiksi nimetyn kokoonpanon esiintymään Berliinin jazzfestivaalille vuonna 1967. Yhtyeessä toimivat Chenin ja Lesmanan lisäksi saksofonisti Marjono, basisti Jopie Chen (Bubin veli) ja rumpali Benny Mustafa. Kokoonpano äänitti MPS Recordsin studiolla Villingen-Schwenningenissä kahden päivän ajan Tony Scottin kanssa albumia Djanger Bali, johon kuuluu neljä perinteistä indonesialaista laulua. Chen äänestettiin Down Beat -lehden kyselyssä vuonna 1968 Aasian parhaaksi jazzpianistiksi. Hän jatkoi yhteistyötä Lesmanan kanssa muun muassa albumilla Bila 'ku ingat (1969). Hän levytti tuotteliaasti 1960-luvulta lähes kuolemaansa saakka. Vuonna 1984 Chen matkusti Yhdysvaltoihin äänittämään trioalbumia Bubi di Amerika basisti John Heardin ja rumpali Albert "Tootie" Heathin kanssa. Välillä Chen esiintyi duona toisten pianistien kanssa. Hänen duokumppaneitaan olivat muiden muassa singaporelainen pianisti Jeremy Monteiro ja Jack Lesmanan poika Indra Lesmana. == Diskografia == * 1989: Kedamaian * 1990: Bubi Chen and His Friends * 1995: Bubi Chen – Virtuoso * 1996: Jazz, The Two of Us * 1997: All I Am Lähde: == Lähteet == Luokka:Indonesialaiset pianistit Luokka:Jazzpianistit Luokka:Vuonna 1938 syntyneet Luokka:Vuonna 2012 kuolleet
Syrtinlahden välikohtaus

Syrtinlahden ensimmäinen välikohtaus oli 19. elokuuta 1981 Syrtinlahdella sattunut ilmataistelu, jossa kaksi libyalaista Su-22 -hävittäjää ampui epäonnistuneesti kahta yhdysvaltalaista F-14 Tomcat -hävittäjää kohti, minkä jälkeen tulivat itse alasammutuiksi. Kaksi muuta välikohtausta samalla alueella tapahtuivat vuosina 1986 ja 1989. == Tausta == Libya oli vaatinut koko Syrtinlahtea omiksi aluevesikseen vuonna 1973. Yhdysvallat piti lahtea kansainvälisenä merialueena ja suorittivat siellä vapaata merenkulkua turvaavia operaatioita. Maiden jännitteet kiristyivät useissa kohtaamisissa lahden alueella. Operaatiot lisääntyivät Ronald Reaganin tultua Yhdysvaltain presidentiksi, ja hän määräsi elokuussa 1981 Yhdysvaltain laivaston aluksia kiistellylle alueelle. Niiden joukossa oli lentotukialukset USS Forrestal ja USS Nimitz. Aamulla 18. elokuuta 1981 libyalaisia hävittäjiä lähestyi useampaan kertaan lentotukialuksia kohti, mutta yhdysvaltalaiset hätistelivät ne omilla hävittäjillään pois. == Taistelu == 19\. elokuuta kaksi F-14 Tomcat -hävittäjää suorittivat lahden yllä valvontalentoa lentotukialuksilta, kun E-2C -valvontalentokone ilmoitti kahdesta lähestyvästä libyalaishävittäjistä. Tomcatit ohjattiin torjumaan ne. Juuri, kun hävittäjät kohtasivat, ampui libyalaiskone ohjuksen yhdysvaltalaista kohti, muttei osunut. Tomcatit kääntyivät perään kysyen lupaa itsensä puolustamiseen. He saivat luvan ampua takaisin ja jonkin ajan lentelyn jälkeen kummatkin libyalaiset pudotettiin Aim-9 Sidewinder -ohjuksilla. Niiden lentäjät pelastuivat heittoistuimilla, ja pelastettiin myöhemmin vedestä omien joukkojen helikopteriin. == Lähteet == Luokka:Kylmä sota Luokka:Libyan historia Luokka:1981
72 Seasons

72 Seasons on yhdysvaltalaisen metalliyhtye Metallican 11. studioalbumi, joka julkaistiin 14. huhtikuuta 2023. Albumin on tuottanut Greg Fidelman, joka toimi myös yhtyeen edellisen Hardwired...to Self-Destruct -studioalbumin tuottajana. Albumi on myös toinen yhtyeen oman levy-yhtiön Blackened Recordingsin kautta julkaistu Metallica-studioalbumi. Yhtye julkaisi 25. huhtikuuta 2023 albumin kaikista kappaleista viittomakieliset versiot. == Kappaleet == # 72 Seasons – 7:39 # Shadows Follow – 6:12 # Screaming Suicide – 5:30 # Sleepwalk My Life Away – 6:56 # You Must Burn! – 7:03 # Lux Æterna – 3:22 # Crown of Barbed Wire – 5:49 # Chasing Light – 6:45 # If Darkness Had a Son – 6:36 # Too Far Gone? – 4:34 # Room of Mirrors – 5:34 # Inamorata – 11:10 == Kokoonpano == === Metallica === * James Hetfield – laulu, rytmikitara * Lars Ulrich – rummut * Kirk Hammett – soolokitara * Robert Trujillo – basso === Tuotanto === * Greg Fidelman – tuotanto, miksaus, äänitys * Sara Lyn Killion –äänitekniikka * Jim Monti – äänitekniikka * Jason Gossman – lisätekniikka, digitaalinen editointi * Kent Matcke – avustava tekniikka * Dan Monti – digitaalinen editointi * Bob Ludwig – masterointi * David Turner – kansitaide == Arvostelut == * Helsingin Sanomat: * Imperiumi: 7+/10 * Inferno: * Kaaoszine: * Metalliluola: 6+/10 * Soundi: * V2.fi: == Lähteet == == Aiheesta muualla == * * Luokka:Vuoden 2023 albumit Luokka:Metallican albumit
Digitaalinen ääni

Digitaalinen ääni tarkoittaa äänen tallennusta ja käsittelyä digitaalisessa muodossa. Digitaalinen ääni voidaan muuntaa analogisesta digitaaliseksi A/D-muuntimella ja digitaalisesta analogiseksi D/A-muuntimella. Digitaalisessa muodossa olevaa ääntä voidaan käsitellä ohjelmistoilla, sitä voidaan tallentaa eri muodoissa (tiedostomuodot, CD-levy, DAT-nauha) ja sitä voidaan välittää radioaalloilla (digitaalinen radio), matkapuhelinverkossa (GSM) tai internetissä. Digitaalisesti tallennettua ääntä voidaan pakata, jolloin tallennuskapasiteetin tarve pienenee. Äänen kompressointi tarkoittaa dynaamisen vaihtelun pienentämistä. == Taustaa == Digitaalinen tallennus mahdollistaa korkeatasoisen äänen toistamisen verrattuna perinteisiin menetelmiin koska digitaalinen ääni on immuuni useille häiriöille, joita analogisessa äänen toistamisessa ja tallentamisessa esiintyy. Lisäksi monet digitaaliset äänen tallentimet on suunniteltu havaitsemaan ja poistamaan häiritsevät signaalit. == Katso myös == * Audiotyöasema * Digitaalinen signaalinkäsittely * Pulssikoodimodulaatio (PCM) * Pulssinleveysmodulaatio (PWM) * Pulssintiheysmodulaatio (PDM) == Lähteet ==
Reano

Reano () on kunta Italiassa Piemonten alueella sijaitsevassa Torinon metropolikaupungissa.Reano Sapere.it Reano Turismo Torino Vuoden 2022 alussa kunnassa oli arviolta 1 747 asukasta. ==Lähteet== ==Aiheesta muualla== Luokka:Torinon metropolikaupungin kunnat
Värnamo Nyheter

Värnamo Nyheter (lyh. VN) on vuonna 1930 perustettu ruotsalainen paikallislehti, jonka kotikunta on Värnamo. Lehti ilmestyy neljästi viikossa, on poliittiselta linjaltaan sitoutumaton ja kuuluu Bonnier-koserniin. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Bonnier Luokka:Värnamon kunta
Hattulampi

Hattulampi voi tarkoittaa seuraavia: * Hattulampi, lampi Mäntyharjulla * Hattulampi, lampi Sysmässä * Hattulampi, lampi Uuraisissa
The Fabelmans

The Fabelmans on vuonna 2022 ensi-iltansa saanut yhdysvaltalainen draamaelokuva, jonka on ohjannut Steven Spielberg sekä käsikirjoittaneet Spielberg ja Tony Kushner. Sen pääosia esittävät muun muassa Gabriel LaBelle, Michelle Williams, Paul Dano, Seth Rogen ja Judd Hirsch. Elokuva on omistettu Spielbergin vanhemmille, Arnold Spielbergille ja Leah Adlerille. Elokuva pohjautuu Spielbergin lapsuuden tarinaan, ja se kertoo Sammy Fabelmanista (LaBelle), nuoresta kunnianhimoisesta elokuvantekijästä, joka oppii elokuvien avulla näkemään totuuksia sekä itsestään, että häntä ympäröivistä ihmisistä. The Fabelmans sai maailmanensi-iltansa Toronton elokuvajuhlilla 10. syyskuuta 2022. Suomen-ensi-iltansa se sai 17. helmikuuta 2023. Elokuva sai ylistävän vastaanoton: erityisesti roolisuoritukset, ohjaus, käsikirjoitus, kuvaus ja musiikit saivat kiitosta. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2022 yhdysvaltalaiset elokuvat Luokka:Yhdysvaltalaiset draamaelokuvat Luokka:Steven Spielbergin ohjaamat elokuvat Luokka:Universal Picturesin elokuvat Luokka:Amblin Entertainmentin elokuvat Luokka:Elokuvat elokuvanteosta
Ian Bargh

Ian Bargh (tammikuu 1935 Ayrshiren maakunta, Skotlanti – 1. tammikuuta 2012) oli skotlantilaissyntyinen, vuonna 1957 Kanadaan asettunut jazzpianisti.Ian Bargh (1935-2012) JAZZ.FM91 Hän toimi pääasiallisesti Torontossa. Bargh työskenteli jo 17-vuotiaana klassisena pianistina ja soitti lisäksi jazzyhtyeiden kanssa eri puolilla Isoa-Britanniaa. Muutettuaan Torontoon vuonna 1957 hän oli keskeinen toimija kaupungin jazzpiireissä koko loppuelämänsä ajan. 1960-luvulla Barghista tuli säännöllinen vieras Toronton jazzklubeilla, joissa hän alkoi säestää kiertueillaan kaupunkiin saapuvia jazztähtiä. 1980-luvun aikana Bargh toimi vakituisena pianistina Jim Gallowayn Toronto Alive! -radio-ohjelmassa. Radiossa livenä lähetetyissä sessioissa Bargh soitti muiden muassa Zoot Simsin, Al Cohnin ja Lee Konitzin kanssa. Hän myös kiersi 1980-luvulla maailmaa osallistuen jazzfestivaaleihin, joiden pitopaikat vaihtelivat Ottawasta Budapestiin. 1980-luvun loppupuolella Bargh aloitti viisitoista vuotta kestäneen yhteistyönsä Toronto Downtown Jazz Festivalin kanssa. Hän oli myös pitkäaikainen Jim Gallowayn Echoes of Swing -sekstetin pianisti. Sekstetin kanssa Bargh kiersi esiintymässä risteilyaluksilla eri puolilla maailman meriä. Hän kuoli joitain päiviä ennen kuin olisi täyttänyt 77 vuotta. == Lähteet == Luokka:Kanadalaiset jazzpianistit Luokka:Vuonna 1935 syntyneet Luokka:Vuonna 2012 kuolleet
Kapteeni Pasquale

Kapteeni Esteban Pasquale () on kuvitteellinen Pueblo de Los Ángelesin armeijan kapteeni ja Zorron arkkivihollinen. Garrett Fortin ja Bess Meredythin luoma hahmo esiintyi ensimmäisen kerran vuoden 1940 elokuvassa Zorron merkki. ==Elokuvissa== Kapteeni Pasquale oli Zorron merkki elokuvan ensiesiintymisessään Alta Kalifornian johtajan Luis Quinteron oikeankäden mies, joka sai myöhemmin tehtäväkseen estää hiljattain Kaliforniaan saapuneen Zorron aikeet.BASIL RATHBONE Portrait as Captain Esteban Pasquale alamy.com Viitattu 28.11.2022 Toisen kerran Pasquale esiintyi vuoden 1981 komediaelokuvassa Z-Z-Zorro!, jossa hänet tunnettiin pelkästään Kapteeni Estebanina. Hahmoa näytteli Ron Leibman. ==Sarjakuvissa== Kapteeni Pasquale oli isommassa roolissa Dynamiten kustantamassa vuoden 2008 Zorro-sarjakuvassa, jossa hänen oikeankäden miehenä oli Kersantti Gonzales. Pasquale muun muassa aiheutti harmia Zorrolle yrittäessään viedä romanttisessa mielessä molempien ihannoima nainen Lolita Pudilo.Zorro #13 dynamite.com Viitattu 28.11.2022 Kapteeni Pasquale oli keskeisessä roolissa vuonna 2018 American Mythologyn kustantamassa 4-osaisessa Swords of Hell -sarjakuvassa. Pasquale tekee sopimuksen pahuuden voimien kanssa saadakseen käyttöönsä elävän kuolleen ratsuväkiarmeijan, jolla hän pyrkii pääsemään eroon Zorrosta. ==Hahmoa näytelleet== Vuodet Näyttelijät Sarjat Elokuvat 1940 Basil Rathbone Zorron merkki 1981 Ron Leibman Z-Z-Zorro! ==Lähteet== Luokka:Zorron vastustajat Luokka:Kuvitteelliset westernhahmot Luokka:Kuvitteelliset upseerit Luokka:Superroistot Luokka:Kuvitteelliset miekkailijat
Sosiaalinen insinööritaito

Sosiaalinen insinööritaito on sosiologian käsite, jossa yritetään saada aikaan yhteiskunnan muutos lainsäädäntötyön, verotuksen, sosiaalipoliittisten päätösten, suunnittelun, koulutuksen ja muiden yhteiskunnallisten toimien avulla. Karl Popper käytti termiä kirjassa The Open Society and Its Enemies. Popper uskoi, että yhteiskunnan täydellinen uudelleenmuotoilu, mitä hän kutsui utopistiseksi sosiaaliseksi suunnitteluksi, johtaisi väistämättä katastrofiin. Popper kannatti asteittaisia uudistuksia, joissa jokainen askel voitaisiin arvioida ja virheet korjata. Hän kutsui sitä vähittäiseksi sosiaaliseksi suunnitteluksi. == Katso myös == * Elämäntapa == Lähteet == Luokka:Hyvinvointivaltio Luokka:Sosiologia Luokka:Politiikan käsitteet
Rickenellaceae

Rickenellaceae on Hymenochaetales-lahkoon kuuluva sieniheimo. Heimon käyttö on ollut kiistanalaista, ja sitä on pidetty Repetobasidiaceae-heimon synonyyminä. Uusien tutkimusten mukaan Rickenellaceae on kuitenkin erillinen heimo, joka ei sisällä kertokantoja (Repetobasidium). Rickenellaceae-heimoon luokitellaan muun muassa helttasieniä, orvakoita ja nuijakkaita. == Sukuja == Ainakin seuraavien sukujen on ehdotettu kuuluvan Rickenellaceae-heimoon: * Purppuranuijakkaat (Alloclavaria) * Erakat (Atheloderma) * Ojalakit (Blasiphalia) * Bryopistillaria * Valkolakit (Cantharellopsis) * Contumyces * Torvikat (Cotylidia) * Ginnsia * Kideorvakat (Globulicium) * Gyroflexus * Lorelakit (Loreleia) * Sammalkorvat (Muscinupta) * Raspikat (Odonticium) * Peniophorella * Lahontahrat (Resinicium) * Rikelakit (Rickenella) * Sirppikäävät (Sidera) * Skvortzovia * Tsugacorticium == Lähteet == Luokka:Hymenochaetales
Riippasalava

Riippasalava eli kyynelsalava (Salix × pendulina) on pajuihin kuuluva risteymälaji, jonka kantalajit ovat valkosalava (S. alba), itkusalava (S. babylonica) ja silosalava (S. euxina). == Lähteet == == Aiheesta muualla == * Suomen Lajitietokeskus: Riippasalava – Salix ×pendulina Luokka:Pajut Luokka:Puut Luokka:Risteymät
Sadao Bekku

Sadao Bekku (; 24. toukokuuta 1922 Tokio – 12. tammikuuta 2012 Tokio) oli japanilainen säveltäjä.Sadao Bekku Classical Music Daily Bekku opiskeli Tokion keisarillisessa yliopistossa kokeellista fysiikkaa. Tultuaan palkituksi yhdestä sävellyksistään hän matkusti Pariisiin suorittamaan opintoja Olivier Messiaenin ja Darius Milhaud'n johdolla. Bekkun tuotantoon kuuluu muun muassa viisi sinfoniaa, ooppera Arima no Miko ja elokuvamusiikki teokseen Matango (1963). Hänen musiikissaan on kuultavissa ranskalaisen musiikin ja jazzin vaikutteita. Bekku kuoli 89-vuotiaana. Hänen teoksiaan on julkaistu levytettyinä BIS-, Camera Records - ja Naxos-levymerkeillä. == Lähteet == == Aiheesta muualla == * Luokka:Japanilaiset säveltäjät Luokka:Oopperasäveltäjät Luokka:Vuonna 1922 syntyneet Luokka:Vuonna 2012 kuolleet